เรื่องร้องเรียน (ถนน,ความปลอดภัย,กีดขวาง) วันที่ 2022-07-04 05:53:28 — แขวงคลองเตย เขตคลองเตย กรุงเทพมหานคร
ขอร้องเรียนเรื่องปัญหาเรื่องการจอดรถทั้งสองข้างทางในซอยแยกซอยสามมิตร สุขุมวิท 16 ค่ะ เคยร้องเรียนกับสถานีตำรวจทองหล่อหลายรอบแล้ว แต่ทางตำรวจแจ้งว่าเช็คกับเขตแล้วว่าซอยนี้เป็นซอยส่วนบุคคล และมีการเสียภาษีตามกฎหมาย ดังนั้นทางตำรวจจึงไม่สามารถทำอะไรได้ ซอยนี้มีบ้านเรือนอยู่หลายหลังและเป็นซอยตันค่ะ ตอนนี้มีรถจอดทั้งสองข้างทาง ทำให้รถไม่สามารถสวนทางกันได้ และผู้คนเดินสัญจรได้ลำบากเนื่องจากขอบทางถนนเต็มไปด้วยรถจอด คนจึงเดินกลางถนน รถก็ขับขี่ไม่สะดวก ถ้าเกิดไฟไหม้ในซอยนี้ รถดับเพลิงจะเข้าได้ลำบากมาก ซึ่งอันตรายและไม่คุ้มค่าการสูญเสียเลย เนื่องจากรถคันใหญ่ และไม่สามารถขับสวนทางกันได้ 2 เลน เพราะมีรถจอดกีดขวางทั้งสองข้างทางค่ะ อยากขอความกรุณาทางกทม. ช่วยประสานงานกับสำนักงานเขตคลองเตยเรื่องพื้นที่ดังกล่าวให้ห้ามจอดรถสองข้างทาง และประสานกับสถานีตำรวจทองหล่อเป็นลำดับต่อไป ขอบพระคุณมากค่ะ 🙏